b'\n_START_ARTICLE_\nTi dage der rystede verden\n_START_PARAGRAPH_\nTi dage der rystede verden (1919, engelsk: Ten Days that Shook the World) er en bog af den amerikanske journalist og socialist John Reed, der handler om Oktoberrevolutionen i Rusland 1917, som Reed selv oplevede. Reed fulgte mange af de fremst\xc3\xa5ende Bolsjevik-ledere, specielt Grigorij Zinovjev og Karl Radek, t\xc3\xa6t mens han var i Rusland, og ingen ben\xc3\xa6gter, at bogen har sympati for kommunisterne og deres synspunkter._NEWLINE_John Reed d\xc3\xb8de i 1920 kort efter at bogen var f\xc3\xa6rdig, og han er den eneste amerikaner, der er begravet ved Kremls mur i Moskva, et sted der normalt kun er reserveret for de mest prominente Sovjetledere._NEWLINE_Efter fremkomsten af Stalinismen i Rusland argumenterede Josef Stalin for, at John Reed ikke havde ret p\xc3\xa5 mange omr\xc3\xa5der i Ti dage der rystede verden, is\xc3\xa6r delene omkring Lev Trotskij, Stalins \xc3\xa6rkefjende. Bogen portr\xc3\xa6terer Trotskij som revolutionens helt og n\xc3\xa6vner kun Stalin en enkelt gang. Konsekvensen blev, at Stalin forb\xc3\xb8d Reeds bog og tilsvarende Trotskijs v\xc3\xa6rker.'